**ПОСТОЯННА КОМИСИЯ ПО ТСУ И ОБЩИНСКИ АКТИВИ**

**до**

**председателя на общински съвет – свищов**

**Доклад**

от Валери Николов – Председател на ПК по “ТСУ и общински активи”

Уважаеми г-н Председател, уведомяваме Ви, че на 20.01.2021 г. от 16:00 часа, Постоянната комисия по “ТСУ и общински активи” в присъствието на д-р Кристиян Кирилов – Председател на Общински съвет – Свищов проведе заседание чрез приложение за видеоконферентни разговори, което предлага разширени възможности за чат, гласова и видео комуникация - Zoom.

В заседанието от общо 7 члена на комисията, участие взеха 7 съветници.

Постоянната комисия по “ТСУ и общински активи”, разгледа предложение с Вх. № 721/14.01.2021 г. от Генчо Генчев – кмет на община Свищов.

При кворум от 7 общински съветници, със 7 гласа „За”, „Против” – няма и „Въздържали се” – няма, ПК по “ТСУ и общински активи” прие и предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

проведено на 20.01.2021 г.

**ОТНОСНО:**Даване на съгласие за разрешаване изменение на Подробен устройствен план (ПУП) - План за регулация (ПР) на урегулирани поземлени имоти (УПИ) IV – за „озеленяване“ и (УПИ) V, кв. 9 по плана на гр. Свищов

На основание чл. 21, ал. 1, т. 11 от Закона за местното самоуправление и местната администрация (ЗМСМА), чл. 134, ал. 2, т. 6 от Закона за устройство на територията (ЗУТ), чл. 3, ал. 7 и ал. 8 от Наредбата за реда за придобиване, управление и разпореждане със собствеността на Община Свищов (НРПУРСОС), Заявление с Вх. № 94-З-3268/16.12.2020 г. за разрешение за изработване на Подробен устройствен план (ПУП) и одобряване на техническо задание до кмета на община Свищов от Община Свищов, чрез инж. Пл. Петков – Директор Д-я „ИПКТО“ при Община Свищов, Становище с № 94-З-3268/12.01.2021 г. на Гл. архитект на Община Свищов и във връзка с предложение с Вх. № 721/14.01.2021 г. от Генчо Генчев – кмет на община Свищов, Общински съвет – Свищов,

**Р Е Ш И:**

I. Дава съгласие за:

1. Разрешаване изменение на Подробен устройствен план (ПУП) – План за регулация (ПР) на урегулирани поземлени имоти (УПИ) IV – за „озеленяване“ и (УПИ) V – за „ЖС и магазини“, кв. 9 по плана на гр. Свищов, за обособяване на два нови УПИ, получени чрез разделяне на УПИ V, кв. 9 по плана на гр. Свищов, с отреждане за „смесено строителство“ и за „гаражи“ и обособяване на улица – тупик с проектни ОК192а – ОК192б – ОК193 от УПИ IV – за „озеленяване“, кв. 9 по плана на гр. Свищов.

2. Одобряване на Техническо задание за изготвяне на Проект за изменение на ПУП - ПР на гореописаните имоти.

II. Упълномощава кмета на общината да извърши всички действия съобразно с изискванията на Закона за устройство на територията (ЗУТ).

**МОТИВИ:** 1. Със Заявление с Вх. № 94-З-3268/16.12.2020 г. за разрешение за изработване на Подробен устройствен план (ПУП) и одобряване на техническо задание до кмета на община Свищов от Община Свищов, чрез инж. Пл. Петков – Директор Д-я „ИПКТО“ при Община Свищов, в качеството ѝ на заинтересовано лице по чл. 131, ал. 2, т. 1 от ЗУТ и собственик на урегулиран поземлен имот (УПИ) V, кв. 9 по плана на гр. Свищов, по силата на Акт за частна общинска собственост (АОС) № 1387 от 11.08.2006 г., вписан в Служба по вписванията с Вх. рег. № 3265, т. XII/2006 г. при СРС и на урегулиран поземлен имот (УПИ) IV – за „озеленяване“, кв. 9 по плана на гр. Свищов, по силата на Акт за публична общинска собственост (АОС) № 1291 от 18.04.2005 г., вписан в Служба по вписванията с Вх. рег. № 1333, т. III/2005 г. при СРС, е поискала изменение на Подробен устройствен план (ПУП) - План за регулация (ПР) на урегулирани поземлени имоти (УПИ) IV – за „озеленяване“ и (УПИ) V, кв. 9 по плана на гр. Свищов.

2. Заявлението е придружено с Проекто-предложение по чл. 135, ал. 2 от ЗУТ за изменение на Подробен устройствен план (ПУП) – План за регулация (ПР) на урегулирани поземлени имоти (УПИ) IV – за „озеленяване“ и (УПИ) V, кв. 9 по плана на гр. Свищов.

3. Представено е техническо задание за изготвяне на Проект за изменение на ПУП - ПР на гореописаните имоти.

4. Изготвено е Становище с № 94-З-3268/12.01.2021 г. на Гл. архитект на Община Свищов.

 ПРЕДСЕДАТЕЛ НА ПК ПО „ТСУОА“: ……………………….........

 /Валери Николов/

**ПОСТОЯННА КОМИСИЯ ПО ТСУ И ОБЩИНСКИ АКТИВИ**

**до**

**председателя на общински съвет – свищов**

**Доклад**

от Валери Николов – Председател на ПК по “ТСУ и общински активи”

Уважаеми г-н Председател, уведомяваме Ви, че на 20.01.2021 г. от 16:00 часа, Постоянната комисия по “ТСУ и общински активи” в присъствието на д-р Кристиян Кирилов – Председател на Общински съвет – Свищов проведе заседание чрез приложение за видеоконферентни разговори, което предлага разширени възможности за чат, гласова и видео комуникация - Zoom.

В заседанието от общо 7 члена на комисията, участие взеха 7 съветници.

Постоянната комисия по “ТСУ и общински активи”, разгледа предложение с Вх. № 722/14.01.2021 г. от Генчо Генчев – кмет на община Свищов.

При кворум от 7 общински съветници, със 7 гласа „За”, „Против” – няма и „Въздържали се” – няма, ПК по “ТСУ и общински активи” прие и предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

проведено на 20.01.2021 г.

**ОТНОСНО:**Даване на съгласие за удължаване срока на Договор № 17/01.02.2015 г. за наем на нежилищни общински помещения – частна общинска собственост, сключен между Община Свищов и „РОБСОВ“ ЕООД

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 14, ал. 3 от Закона за общинската собственост (ЗОС), във връзка с чл. 14, ал. 5 от Наредбата за реда за придобиване, управление и разпореждане със собствеността на община Свищов (НРПУРСОС), докладна записка с рег. индекс № 26-00-48-1/13.01.2021 г. от ОП „Пазари – Свищов“ и предложение с Вх. № 722/14.01.2021 г. от Генчо Генчев – кмет на община Свищов, Общински съвет – Свищов,

**Р Е Ш И:**

I. Дава съгласие, считано от 01.02.2021 г., за срок от 4 (четири) години да бъде удължен Договор № 17/01.02.2015 г. за наем на нежилищни общински помещения – частна общинска собственост, изменен с Анекс от 31.01.2018 г., сключен между Община Свищов и „РОБСОВ“ ЕООД, ЕИК 104648141, седалище и адрес на управление: гр. Свищов, ул. „Георги Тишев“ № 10, представлявано от Р. Петрова.

II. В изпълнение на решението по т. I, възлага на кмета на община Свищов да предприеме необходимите законови действия.

**МОТИВИ:** С докладна записка (рег. индекс № 26-00-48-1/13.01.2021 г.) от ОП „Пазари – Свищов“ е сведена информация за постъпило заявление (рег. индекс № 26-00-48/12.01.2021 г.) от Р. Петрова – управител на „РОБСОВ“ ЕООД, ЕИК 104648141, седалище и адрес на управление: гр. Свищов, ул. „Георги Тишев“ № 10 за удължаване срока с още 4 (четири) години, считано от 01.02.2021 г. на следния договор:

Договор № 17/01.02.2015 г. за наем на нежилищни общински помещения – частна общинска собственост, изменен с Анекс от 31.01.2018 г., сключен между Община Свищов и „РОБСОВ“ ЕООД, ЕИК 104648141, със седалище и адрес на управление: гр. Свищов, ул. „Георги Тишев“ № 10, представлявано от Р. Петрова.

С оглед на факта, че към датата на подаване на заявлението, гореописаният договор, сключен за срок от 3 (три) години, е удължаван (през 2018 г.) с анекс за срок от 3 (три) години, както и че към момента наемателят изпълнява добросъвестно договорните си задължения, съществува законна възможност срокът на договора за наем да бъде удължен с още 4 години.

 ПРЕДСЕДАТЕЛ НА ПК ПО „ТСУОА“: ……………………….........

 /Валери Николов/

**ПОСТОЯННА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, МЛАДЕЖТА, спорт и туризъм**

**до**

**председателя на общински съвет – свищов**

Доклад

от д-р Татяна Ганчева - Георгиева – Председател на ПК по “Здравеопазване, социална политика, младежта, спорт и туризъм”

Уважаеми г-н Председател, на свое заседание, проведено на 20.01.2021 г. ПК по “Здравеопазване, социална политика, младежта, спорт и туризъм” разгледа предложение с Вх. № 725/14.01.2021 г. от Генчо Генчев – кмет на община Свищов. На заседанието от общо 7 члена на ПК по “Здравеопазване, социална политика, младежта и спорта” присъстваха 6 съветници.

При кворум от 6 общински съветници, предложението на Генчо Генчев – кмет на община Свищов се прие с 6 гласа „За”, „Против” – няма и „Въздържали се” – няма. ПК по “Здравеопазване, социална политика, младежта, спорт и туризъм” прие и предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

 проведено на 20.01.2021 г.

**ОТНОСНО:** Създаване на социалната услуга „Асистентска подкрепа“, като делегирана от държавата дейност, считано от 01.01.2021 г.

На основание чл. 21, ал. 1, т. 23, т. 24 и ал. 2, във връзка с чл. 17, ал. 1, т. 7 от Закона за местното самоуправление и местната администрация (ЗМСМА), във връзка с чл. 25, ал. 1 и ал. 2, т. 1 и т. 4 от Закона за социалните услуги, Заповед на изпълнителния директор на Агенция за социално подпомагане за предварително одобрение за създаване на социалната услуга „Асистентска подкрепа“ в община Свищов и предложение с Вх. 725/14.01.2021 г. от Генчо Генчев – кмет на община Свищов, Общински съвет – Свищов,

**Р Е Ш И:**

1. Дава съгласие за създаване на социална услуга „Асистентска подкрепа“ в община Свищов, като държавно делегирана дейност, считано от 01.01.2021 г.

2. Социалната услуга „Асистентска подкрепа“ да се администрира в Домашен социален патронаж:

2.1. Адрес: град Свищов, ул. „33-ти Свищовски полк“ № 67;

2.2. Брой потребители – 95;

2.3. Брой асистенти – 26;

2.4. Брой лица за администриране и управление на социалната услуга – 2.

3. Възлага на кмета на община Свищов изпълнението на настоящото решение.

**МОТИВИ:** С Решение № 790 от 30 октомври 2020 година на Министерски съвет по функция „Социално осигуряване, подпомагане и грижи“ е определен стандарт за финансиране, като държавно делегирана дейност, на социалната услуга „Асистентска подкрепа“, в размер на 3 985 лв., при натурален показател 19 993.

В изготвения бюджет на Община Свищов е включена социалната услуга „Асистентска подкрепа“ в съответствие с приетите финансови средства за 2021 г. и в изпълнение на чл. 69 от Правилника за прилагане на Закона за социалните услуги, като при определени 95 потребители за Общината се планира да бъдат назначени 26 лица на длъжност „Социален асистент“ и 2 лица за администриране и управление на социалната услуга „Асистентска подкрепа“.

Със Заповед № РД 01-0097/07.01.2021 г. на Изпълнителния директор на АСП е дадено одобрение за създаване на социална услуга „Асистентска подкрепа“ в Община Свищов.

Община Свищов, като доставчик на социални услуги, ще отговаря за управлението и предоставянето на услугата „Асистентска подкрепа“ и трябва да предприеме действия по създаването ѝ, като социална услуга делегирана от държавата дейност по реда на Закона за социалните услуги и правилника за неговото прилагане.

Приоритет в политиката на Община Свищов е предоставянето на социални услуги на нуждаещите се лица.

- В Механизъм лична помощ /МЛП/ по Закона за личната помощ са обхванати 275 лица.

- Интегрирани здравно-социални услуги по проект „Патронажна грижа в община Свищов“ по ОП РЧР – К2, К3, К4 получават общо 290 потребители от всички населени места в общината.

- В националната програма „Предоставяне на грижи в домашна среда“ са обхванати 40 възрастни над 65 години, които живеят сами и нямат близки, които да полагат грижи за тях. Те са лица неосвидетелствани по съответния ред от органите на медицинската експертиза в Република България и неправоимащи по МЛП. Предвид обстоятелството, че националната програма приключи на 31.12.2020 г., с цел подкрепа на тези хора, както и на други в сходно положение, е необходимо разкриване и предоставяне на нови социални услуги в домашна среда. В тази връзка Община Свищов желае да разкрие социална услуга „Асистентска подкрепа“, финансирана от държавния бюджет, тъй като тя именно е насочена към задоволяване потребностите на лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност. От нея могат да се възползват и деца с трайни увреждания и пълнолетни лица с трайни увреждания с определена чужда помощ, които не ползват асистентска подкрепа по МЛП, или за които не се получава помощ за грижа в домашна среда по реда на друг закон.

ПРЕДСЕДАТЕЛ НА ПК ПО „ЗСПМСТ“:……………................................

 /д-р Татяна Ганчева-Георгиева/

**ПОСТОЯННА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, МЛАДЕЖТА, спорт и туризъм**

**до**

**председателя на общински съвет – свищов**

Доклад

от д-р Татяна Ганчева - Георгиева – Председател на ПК по “Здравеопазване, социална политика, младежта, спорт и туризъм”

Уважаеми г-н Председател, на свое заседание, проведено на 20.01.2021 г. ПК по “Здравеопазване, социална политика, младежта, спорт и туризъм” разгледа предложение с Вх. № 726/14.01.2021 г. от Генчо Генчев – кмет на община Свищов. На заседанието от общо 7 члена на ПК по “Здравеопазване, социална политика, младежта и спорта” присъстваха 6 съветници.

При кворум от 6 общински съветници, предложението на Генчо Генчев – кмет на община Свищов се прие с 6 гласа „За”, „Против” – няма и „Въздържали се” – няма. ПК по “Здравеопазване, социална политика, младежта, спорт и туризъм” прие и предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

 проведено на 20.01.2021 г.

**ОТНОСНО:** Създаване на Съвет по въпросите на социалните услуги

На основание чл. 21, ал. 1, т. 23 от Закона за местното самоуправление и местната администрация (ЗМСМА), чл. 27, във връзка с чл. 26, т. 3-7 от Закона за социалните услуги и предложение с Вх. 726/14.01.2021 г. от Генчо Генчев – кмет на община Свищов, Общински съвет – Свищов,

**Р Е Ш И:**

Създава в ОБЩИНА СВИЩОВ Съвет по въпросите на социалните услуги в състав от 20 души:

1. Представител от Дирекция “Бюро по труда“ – град Свищов;

2. Представител от Дирекция “Социално подпомагане“ – град Свищов;

3. Представител от РЗИ – Велико Търново;

4. Представител на РУО – Велико Търново;

5. Представител на РУ на МВР град Свищов;

6. Представител на СА “Д. А. Ценов”, катедра “СЗД“;

7. Заместник-кмет “УЕПО“ при Община Свищов;

8. Ръководител на ОС “Социални дейности“ при Община Свищов;

9. Началник на отдел “Образование“ при Община Свищов;

10. Директор на ДСХ „Мария Луиза” град Свищов;

11. Директор на “ЦНСТПЛД“ село Овча могила;

12. Директор на “Дневен център за деца с увреждания“ /ДЦДУ/ град Свищов;

13. Директор на “Център за обществена подкрепа“ /ЦОП/ град Свищов;

14. Директор на “Център за социална рехабилитация и интеграция“ /ЦСРИ/ град Свищов;

15. Управител на “Домашен социален патронаж“ град Свищов;

16. Представител на ЮЛНЦ за общественополезна дейност.

Лица, ползващи социални услуги:

17. Родител на дете с увреждане, потребител на ДЦДУ;

18. Родител на дете, потребител на ЦОП;

19. Потребител на ЦСРИ;

20. Председател на съвета на потребителите в ДСХ „Мария Луиза”.

**МОТИВИ:** Съгласно чл. 27 от Закона за социалните услуги във всяка община се създава Съвет по въпросите на социалните услуги, който:

1. подпомага извършването на анализ на потребностите от социални услуги на общинско ниво и анализ на състоянието и ефективността на социалните услуги, които се предоставят на територията на община Свищов;

2. разработва предложения за подобряване на качеството и ефективността на социалните услуги, предоставяни на територията на община Свищов;

3. изпълнява и други функции, възложени от Общинския съвет.

ПРЕДСЕДАТЕЛ НА ПК ПО „ЗСПМСТ“:……………................................

 /д-р Татяна Ганчева-Георгиева/

**ПОСТОЯННА КОМИСИЯ ПО ОБРАЗОВАНИЕ, КУЛТУРА И ВЕРОИЗПОВЕДАНИЯ**

**до**

**председателя на общински съвет – свищов**

**Доклад**

от

Цветанка Кирова – Председател на ПК по “Образование, култура и вероизповедания”

Уважаеми г-н Председател, уведомяваме Ви, че на 18.01.2021 г. от 15:30 часа, Постоянната комисия по “Образование, култура и вероизповедания” в присъствието на д-р Кристиян Кирилов – Председател на Общински съвет – Свищов проведе заседание чрез приложение за видеоконферентни разговори, което предлага разширени възможности за чат, гласова и видео комуникация - Zoom.

В заседанието от общо 7 члена на комисията, участие взеха 7 съветници.

ПК по “Образование, култура и вероизповедания”, разгледа предложение с Вх. № 720/13.01.2021 г. от Генчо Генчев – кмет на община Свищов.

При кворум от 7 общински съветници, със 7 гласа „За”, „Против” – няма и „Въздържали се” – няма, ПК по “Образование, култура и вероизповедания” прие и предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

проведено на 18.01.2021 г.

**ОТНОСНО:** Определяне на училище - преимуществен ползвател на моторно превозно средство, марка „HYUNDAI“, предоставен на Община Свищов със Заповед № РД 11-5/16.02.2010 г. на Министъра на образованието и науката и договор № Д01-414/27.05.2010 г., сключен между Община Свищов и Министерство на образованието и науката

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 12, ал. 3 и чл. 39, ал. 4 от Закона за общинската собственост (ЗОС), чл. 54 от Наредбата за реда за придобиване, управление и разпореждане със собствеността на Община Свищов, Заповед № РД 11-5/16.02.2010 г. на Министъра на образованието и науката, чл. 3 от Договор № Д01-414/27.05.2010 г., сключен между Община Свищов и Министерство на образованието и науката и във връзка с предложение с Вх. № 720/13.01.2021 г. от Генчо Генчев – кмет на община Свищов, Общински съвет – Свищов,

**РЕШИ:**

Задължава директора на ОУ „Христо Ботев”, с. Ореш, общ. Свищов, да предаде на Община Свищов моторно превозно средство - автобус, марка „HYUNDAI“, модел „County“ с 15+1 места, с рег. № ВТ 2899 ВН.

**МОТИВИ:** Със Заповед № РД 11-5/16.02.2010 г. на Министъра на образованието и науката е прехвърлено безвъзмездно на Община Свищов правото на собственост върху моторно превозно средство - автобус, марка „HYUNDAI“, модел „County“ с 15+1 места. С договор № Д01-414/27.05.2010 г., сключен между Община Свищов и Министерство на образованието и науката, Община Свищов се задължава да използва прехвърленото ѝ в собственост моторно превозно средство за превоз на ученици, обучаващи се в общински и държавни училища, намиращи се в границите на общината. Съгласно чл. 3 от договора, Община Свищов определя училище - преимуществен ползвател на моторното превозно средство с решение на Общинския съвет. С Решение № 735/28.10.2009 г., Прот. № 45 Общински съвет - Свищов определя ОУ „Христо Ботев”, с. Ореш за училище - преимуществен ползвател на училищния автобус. Със заповед № 539-РД-01-03/25.06.2010 г. и заповед № 1390-РД-01-03/01.10.2012 г. на кмета на община Свищов е възложено на директора на ОУ „Христо Ботев”, с. Ореш да организира обществения превоз на ученици с моторно превозно средство - автобус, марка „HYUNDAI“, модел „County“ с 15+1 места.

През 2019 г. ОУ „Христо Ботев“, с. Ореш, поради намалелия брой пътуващи ученици по смисъла на чл. 53, ал. 2 от ЗПУО и чл. 2 от Постановление 128 от 29.06.2017 г. на Министерски съвет не отговаря на критериите за включване в Списъка на средищните детски градини и училища. С решение № 1188/29.08.2019 г., Прот. № 75 на Общински съвет - Свищов и с решение № 721/04.12.2019 г. на Министерски съвет, ОУ „Христо Ботев“, с. Ореш отпада от Списъка на средищните детски градини и училища.

През 2020 г. ОУ „Христо Ботев“, с. Ореш отново не отговаря на изискванията и с решение № 856/26.11.2020 г. на Министерски съвет не е включено в актуализирания Списък на средищните детски градини и училища.

На 12.01.2021 г. в деловодството на Община Свищов е депозирана докладна записка с Вх. № 67-00-1/12.01.2021 г. от директора на ОУ „Христо Ботев”, с. Ореш, с която уведомява, че училището вече не е средищно и отпада необходимостта от училищен автобус. Също така училището няма финансова възможност да стопанисва и обслужва автобуса.

Предвид докладната записка на ОУ „Христо Ботев“, с. Ореш, че училищен автобус с марка „HYUNDAI“, модел „County“ с 15+1 места не се използва и не е необходим, както и изрично изразеното желание автобусът да бъде върнат на Община Свищов, Общински съвет - Свищов следва да уважи молбата, като вземе решение ОУ „Христо Ботев“ с. Ореш да предаде училищния автобус на Община Свищов, поради отпадане на нуждата от неговото ползване.

 ПРЕДСЕДАТЕЛ НА ПК ПО “ОКВ”: …………….…………

 /Цветанка Кирова/

**ПОСТОЯННА КОМИСИЯ ПО нормативна уредба, граждански права, обществен ред и сигурност**

**до**

**председателя на общински съвет – свищов**

**Доклад**

от

Елена Александрова – Председател на ПК по “Нормативна уредба, граждански права, обществен ред и сигурност”

Уважаеми г-н Председател, уведомяваме Ви, че на 22.01.2020 г. от 14:00 часа, Постоянната комисия по “Нормативна уредба, граждански права, обществен ред и сигурност”, в присъствието на д-р Кристиян Кирилов – Председател на Общински съвет – Свищов, проведе заседание чрез приложение за видеоконферентни разговори, което предлага разширени възможности за чат, гласова и видео комуникация - Zoom.

В заседанието от общо 7 члена на комисията, участие взеха 7 съветници. В дебатите участваха д-р Кристиян Кирилов – Председател на Общински съвет – Свищов, Елена Александрова и Калин Костов.

ПК по “Нормативна уредба, граждански права, обществен ред и сигурност”, разгледа предложение с Вх. № 741/21.01.2021 г. и предложение с Вх. № 742/22.01.2021 г. от Генчо Генчев – кмет на община Свищов.

Във връзка с изменение и допълнение на Закона за автомобилните превози (ЗАвП) – Държавен вестник, бр. 60/07.07.2020 г., с чл. 12, ал. 2 се въвежда изискване, считано от 01.01.2021 г., удостоверенията за извършване на таксиметров превоз на пътници да се издават от кметовете на общини или оправомощени от тях длъжностни лица по адреса на управление на търговеца.

Също така с ал. 14 на чл. 12 от ЗАвП се въвежда изискване с наредба на общинския съвет да се определи такса за издаване на удостоверение за регистрация и извършване на таксиметров превоз на пътници и за вписване на промени.

Считано до 31.12.2020 г., тези такси са събираеми от Изпълнителна агенция „Автомобилна администрация“ и са регламентирани в чл. 100 на Тарифа № 5 за таксите, които се събират в системата на Министерството на транспорта, информационните технологии и съобщенията, одобрена с ПМС № 81 и са в следните размери:

* За издаване на удостоверение за регистрация за извършване на таксиметров превоз на пътници се събира такса в размер на 100 лв.;
* За включване в списъка на превозните средства в удостоверението за регистрация за извършване на таксиметров превоз на пътници за всяко конкретно превозно средство се събира такса в размер на 10 лв.;
* За отразяване на промени в обстоятелствата, вписани в удостоверението за регистрация за извършване на таксиметров превоз на пътници, се събира такса в размер на 100 лв.;
* За издаване на дубликат на удостоверението за регистрация за извършване на таксиметров превоз на пътници, се събира такса в размер на 10 лв.

Във връзка с докладна записка с рег. индекс № 08-00-126/08.01.2021 г. от Цветан Донков - Директор дирекция „Управление на собствеността и стопански дейности“ при Община Свищов, както и с оглед спешността, Общинската администрация да предоставя горепосочената услуга, с предложение с изх. № 61-00-4/08.01.2021 г. е предложено Общински съвет – Свищов да определи такси в същия размер, като в посочената Тарифа № 5.

След направена, на основание чл. 7, ал. 1 от ЗМДТ, калкулация на необходимите материално-технически и административни разходи на Община Свищов за предоставяне на услугата по издаване на удостоверение за регистрация за извършване на таксиметров превоз на пътници и за вписване на промени в същото, е изведена икономическа обоснованост за редуциране на предложените с предложение с изх. № 61-00-4/08.01.2021 г. такси, както следва:

* За издаване на удостоверение за регистрация за извършване на таксиметров превоз на пътници – 26 лв.;
* За включване в списъка на превозните средства в удостоверението за регистрация за извършване на таксиметров превоз на пътници за всяко конкретно превозно средство – 10 лв.;
* За отразяване на промени в обстоятелствата, вписани в удостоверението за регистрация за извършване на таксиметров превоз на пътници – 20 лв.;
* За издаване на дубликат на удостоверението за регистрация за извършване на таксиметров превоз на пътници – 10 лв.

При кворум от 7 общински съветници, със 7 гласа „За”, „Против” – няма и „Въздържали се” – няма, ПК по “Нормативна уредба, граждански права, обществен ред и сигурност” прие и предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

проведено на 22.01.2021 г.

**ОТНОСНО:** Приемане на допълнения в Наредбата за определянето и администрирането на местните такси и цени на услуги на територията на община Свищов

На основание чл. 21, ал. 1, т. 7 и ал. 2 от Закона за местното самоуправление и местната администрация (ЗМСМА), във връзка с чл. 7, чл. 8, ал. 1 и чл. 9 от Закона за местните данъци и такси (ЗМДТ), чл. 12, ал. 14 от Закона за автомобилните превози (ЗАвП), чл. 76, ал. 3 и чл. 79 от Административнопроцесуалния кодекс, във връзка с предложение с Вх. № 741/21.01.2021 г. и предложение с Вх. № 742/22.01.2021 г. от Генчо Генчев – кмет на община Свищов, Общински съвет – Свищов,

**РЕШИ:**

I. ПРИЕМА допълнения в Наредбата за определянето и администрирането на местните такси и цени на услуги на територията на община Свищов, като в приложение 1-У „Цени на права и услуги, предоставяни от Дирекция „Управление на собствеността и стопански дейности“ се създава нова т. 15 със следното съдържание:

т. 15.1 „За издаване на удостоверение за регистрация за извършване на таксиметров превоз на пътници – 26 лв.“

т. 15.2 „За включване в списъците към удостоверението за регистрация за извършване на таксиметров превоз на пътници за всяко конкретно превозно средство и за всеки конкретен водач, който ще извършва дейността от името на регистрирания превозвач, но за своя сметка – 10 лв.“

т. 15.3 „За отразяване на промени в обстоятелствата, вписани в удостоверението за регистрация за извършване на таксиметров превоз на пътници – 20 лв.“

т. 15.4 „За издаване на дубликат на удостоверението за регистрация за извършване на таксиметров превоз на пътници – 10 лв.“

II. На основание чл. 60, ал. 1 от Административнопроцесуалния кодекс ДОПУСКА предварително изпълнение на настоящото решение, за да се защитят особено важни обществени интереси и поради това, че от закъснение на изпълнението може да последва значителна или трудно поправима вреда, а именно спазване изискванията на Закона за автомобилните превози, уреждащи реда за издаване на удостоверение за регистрация за извършване на таксиметров превоз на пътници и за вписване на промени, които влизат в сила от 01.01.2021 г.

**МОТИВИ:**

**Причини, налагащи приемане на Допълнения в Наредбата за определяне и администриране на местните такси и цени на услуги на територията на община Свищов:**

Приетият Закон за изменение и допълнение на Закона за автомобилните превози (обн., ДВ, бр. 60 от 07.07.2020 г.), като с чл. 12, ал. 2 от закона се въвежда изискване, считано от 01.01.2021 г., удостоверенията за регистрация за извършване на таксиметров превоз на пътници да се издават от кметовете на общини или от оправомощени от тях длъжностни лица по адреса на управление на търговеца. Също така с ал. 14 на чл. 12 от същия закон се въвежда изискване с наредба на общинския съвет да се определи такса за издаване на удостоверението за регистрация за извършване на таксиметров превоз на пътници и за вписване на промени..

**Цели, които се поставят:**

Изпълнение на изискванията на чл. 12, ал. 2, 6, 8, 9, 10 и 14 от Закона за автомобилните превози, които влизат в сила от 01.01.2021 г.

**Финансови и други средства, необходими за прилагането на новата уредба:**

За прилагането на предложените допълнения в Наредбата за определяне и администриране на местните такси и цени на услуги на територията на Община Свищов (НОАМТЦУОС) не са необходими допълнителни финансови средства.

**Очаквани резултати от прилагането, включително финансови, ако има такива:**

Привеждане на НОАМТЦУОС в съответствие с изискванията на Закона за автомобилните превози, като в наредбата се въведат такси за административните услуги за издаване на удостоверение за регистрация за извършване на таксиметров превоз на пътници и за вписване на промени, които Община Свищов ще извършва от 01.01.2021 г.

**Анализ за съответствие с правото на Европейския съюз:**

Предлаганите допълнения в НОАМТЦУОС са в съответствие и не нарушават основни права и принципи от правото на Европейския съюз.

ПРЕДСЕДАТЕЛ НА ПК ПО “НУГПОРС”: ……………………........

 /Елена Александрова/

**ПОСТОЯННА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, МЛАДЕЖТА, спорт и туризъм**

**ПОСТОЯННА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, МЛАДЕЖТА, спорт и туризъм**

**до**

**председателя на общински съвет – свищов**

Доклад

от д-р Татяна Ганчева - Георгиева – Председател на ПК по “Здравеопазване, социална политика, младежта, спорт и туризъм”

Уважаеми г-н Председател, на свое заседание, проведено на 20.01.2021 г. ПК по “Здравеопазване, социална политика, младежта, спорт и туризъм” разгледа заявление-декларация с Вх. № 731/19.01.2021 г. от М. З. Л. ПК по “Здравеопазване, социална политика, младежта, спорт и туризъм” предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

 проведено на 20.01.2021 г.

**ОТНОСНО:** Отпускане на еднократна парична помощ на М. З. Л.

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА) и във връзка със заявление-декларация с Вх. № 731/19.01.2021 г. от М. З. Л., Общински съвет – Свищов,

**Р Е Ш И:**

Одобрява отпускането на еднократна парична помощ в размер на 330 (триста и тридесет) лева от Общинска дейност 122 “Общинска администрация”, § 4214 “Обезщетения и помощи по решение на Общински съвет” на М. З. Л., живущ в гр. С., необходими за лечение на остро заболяване.

**МОТИВИ:** Сумата се отпуска за лечение на остро заболяване.

 ПРЕДСЕДАТЕЛ НА ПК ПО „ЗСПМСТ“:……………................................

 /д-р Татяна Ганчева-Георгиева/

**ПОСТОЯННА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, МЛАДЕЖТА, спорт и туризъм**

**до**

**председателя на общински съвет – свищов**

Доклад

от д-р Татяна Ганчева - Георгиева – Председател на ПК по “Здравеопазване, социална политика, младежта, спорт и туризъм”

Уважаеми г-н Председател, на свое заседание, проведено на 20.01.2021 г. ПК по “Здравеопазване, социална политика, младежта, спорт и туризъм” разгледа заявление-декларация с Вх. № 734/20.01.2021 г. от Р. Б. Р. ПК по “Здравеопазване, социална политика, младежта, спорт и туризъм” предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

 проведено на 20.01.2021 г.

**ОТНОСНО:** Отпускане на еднократна парична помощ на Р. Б. Р.

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА) и във връзка със заявление-декларация с Вх. № 734/20.01.2021 г. от Р. Б. Р., Общински съвет – Свищов,

**Р Е Ш И:**

Одобрява отпускането на еднократна парична помощ в размер на 250 (двеста и петдесет) лева от Общинска дейност 122 “Общинска администрация”, § 4214 “Обезщетения и помощи по решение на Общински съвет” на Р. Б. Р., живущ в гр. С., необходими за поддържащо лечение на тежко хронично заболяване.

**МОТИВИ:** Сумата се отпуска за поддържащо лечение на тежко хронично заболяване.

 ПРЕДСЕДАТЕЛ НА ПК ПО „ЗСПМСТ“:……………................................

 /д-р Татяна Ганчева-Георгиева/

**ПОСТОЯННА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, МЛАДЕЖТА, спорт и туризъм**

**до**

**председателя на общински съвет – свищов**

Доклад

от д-р Татяна Ганчева - Георгиева – Председател на ПК по “Здравеопазване, социална политика, младежта, спорт и туризъм”

Уважаеми г-н Председател, на свое заседание, проведено на 20.01.2021 г. ПК по “Здравеопазване, социална политика, младежта, спорт и туризъм” разгледа заявление-декларация с Вх. № 735/20.01.2021 г. от Д. Р. Б. ПК по “Здравеопазване, социална политика, младежта, спорт и туризъм” предлага на Общински съвет – Свищов следния

**ПРОЕКТ ЗА РЕШЕНИЕ**

взет на заседание на комисията,

 проведено на 20.01.2021 г.

**ОТНОСНО:** Отпускане на еднократна парична помощ на Д. Р. Б.

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА) и във връзка със заявление-декларация с Вх. № 735/20.01.2021 г. от Д. Р. Б., Общински съвет – Свищов,

**Р Е Ш И:**

Одобрява отпускането на еднократна парична помощ в размер на 200 (двеста) лева от Общинска дейност 122 “Общинска администрация”, § 4214 “Обезщетения и помощи по решение на Общински съвет” на Д. Р. Б., живуща в гр. С., необходими за поддържащо лечение на тежко инвалидизиращо заболяване.

**МОТИВИ:** Сумата се отпуска за поддържащо лечение на тежко инвалидизиращо заболяване.

 ПРЕДСЕДАТЕЛ НА ПК ПО „ЗСПМСТ“:……………................................

 /д-р Татяна Ганчева-Георгиева/